नई दिल्ली. हरियाणा में 2010 में सड़क दुर्घटना में मौत के मामले में बीमा कंपनी को मृतक के परिजन को 43.31 लाख रुपए का मुआवजा देने का निर्देश दिया गया है। मोटर एक्सीडेंट क्लेम्स ट्रिब्यूनल (एमएसीटी) ने यह निर्देश दिया।
मामले की सुनवाई के बाद एमएसीटी ने रिलायंस जनरल इंश्योरेंस कंपनी लिमिटेड को मृतक धरमबीर के परिजन को मुआवजा अदा करने को कहा है। धरमबीर 6 मार्च 2010 को अपनी मोटर साइकिल से गलत साइड पर खड़े ट्रक से टकरा गया था। दुर्घटना के वक्त ट्रक के इंडिकेटर चालू नहीं थे। गंभीर रूप से घायल धरमबीर की बाद में मौत हो गई थी। उसकी पत्नी और दो छोटे बच्चों ने ट्रिब्यूनल का दरवाजा खटखटाकर 90 लाख रुपए के मुआवजे की मांग की थी।
hin_Deva hin_Deva